GRADSKA KNJIŽNICA I ČITAONICA
NOVI MAROF 
Antuna Mihanovića 3
42 220 Novi Marof

KLASA: 112-02/23-01/169
URBROJ:2186-022-01-05-23-169



Na temelju članka 31. Zakona o knjižnicama i knjižničnoj djelatnosti (NN 17/19 i 98/19) i članka 20. Statuta Gradske knjižnice i čitaonice Novi Marof, ravnateljica knjižnice, dana 12.12..2023. donosi 
ODLUKU
o raspisivanju natječaja za zasnivanje radnog odnosa
 u Gradskoj knjižnici i čitaonici Novi Marof:
Knjižničarski tehničar-vozač – jedan (1) izvršitelj na neodređeno vrijeme
Uvjeti za radno mjesto:
· [bookmark: _Hlk129085682]završeno srednje četverogodišnje obrazovanje, 
· položen stručni ispit za knjižničarskog tehničara (natjecati se mogu i osobe koje nemaju položen stručni ispit, a koji će u slučaju prijma u službu biti obvezni položiti u skladu sa Zakonom),
· računalna i informacijska pismenost,
· komunikacijske vještine u odnosu s korisnicima i suradnicima,
· spremnost na stalna stručna usavršavanja,
· položen vozački ispit B kategorije,
· probni rad od 3 mjeseca,
· zdravstvena sposobnost za obavljanje poslova radnog mjesta na koje se osoba prima.

Na natječaj se mogu prijaviti kandidati oba spola. Izrazi koji se koriste u ovom natječaju, a imaju rodno značenje, koriste se neutralno i odnose se jednako na oba spola.
Radni odnos zasniva se na neodređeno vrijeme u punom radnom vremenu. 
Uz prijavu na natječaj kandidati su dužni priložiti:
· životopis,
· dokaz o hrvatskom državljanstvu (preslika domovnice ili osobne iskaznice),
· dokaz o stručnoj spremi (preslika diplome, svjedodžbe, potvrde ili drugo),
· dokaz o položenom stručnom ispitu (preslika uvjerenja, svjedodžbe, potvrde ili drugo),
· dokaz o računalnoj pismenosti (preslika uvjerenja, certifikata, potvrde ili vlastoručno potpisana izjava kandidata o ispunjavanju navedenog uvjeta),
· uvjerenje nadležnog  suda da se protiv kandidata ne vodi kazneni postupak (ne stariji od 6 mjeseci),
· elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje.
Prijava mora biti vlastoručna potpisana. U prijavi je potrebno navesti osobne podatke podnositelja prijave (ime i prezime, datum rođenja, adresa stanovanja, OIB, broj telefona i adresu elektroničke pošte).
Isprave koje su kandidati dužni predati uz prijavu mogu se poslati u običnoj preslici. Izabrani kandidat dužan je, prije donošenja odluke o izboru kandidata, dostaviti isprave u originalu ili ovjerenoj preslici, koje Gradska knjižnica i čitaonica Novi Marof nakon uvida može vratiti ili zadržati do  prestanka radnog odnosa.
Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog lista ili rodnog lista ili sl.).

[bookmark: _Hlk129085727]Uvjerenje o zdravstvenoj sposobnosti, kojim se dokazuje ispunjenje uvjeta zdravstvene sposobnosti za obavljanje poslova radnog mjesta na koje se prima, izabrani kandidat dostavlja  prije donošenja odluke o izboru kandidata. Ako izabrani kandidat ne dostavi navedeni dokaz, smatrat će se da ne ispunjava uvjete propisane javnim natječajem.

Osoba  koja prema posebnim propisima ostvaruje pravo prednosti prilikom zapošljavanja dužna se u prijavi pozvati na to pravo, priložiti svu potrebnu dokumentaciju o tom statusu prema posebnom zakonu i ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti sukladno odredbama Zakona o hrvatskim braniteljima iz Domovinskog rata i članovima njihovih obitelji ("Narodne novine" br. 121/17, 98/19 i 84/21) dužna je priložiti sve dokaze iz članka 103. citiranog Zakona. 
Dokazi  potrebni za ostvarivanje prava prednosti prilikom zapošljavanja na temelju odredbi Zakona o hrvatskim braniteljima iz Domovinskog rata i članovima njihovih obitelji navedeni su na poveznici na internetsku stranicu Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj: 157/13, 152/14, 39/18 i 32/20) dokazuje to javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokazom iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata ("Narodne novine" broj: 33/92, 57/92,77/92, 86/92-pročišćeni tekst, 27/93,58/93, 2/94, 76/94, 108/95, 108/96, 82/01, 94/01, 103/03, 148/13 i 98/19) dokazuje to rješenjem ili potvrdom o priznatom statusu iz kojeg je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja natječaja, te dokazom iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). 
Prijave na natječaj podnose se isključivo putem pošte, preporučenom pošiljkom, u roku od 8 dana o dana objave ovog natječaja. Prijava se podnosi u zatvorenoj omotnici s naznakom „Ne otvaraj- Natječaj za knjižničarskog tehničara-vozača“ na adresu Gradska knjižnica i čitaonica Novi Marof, Antuna Mihanovića 3, 42 220 Novi Marof.
Kandidatom prijavljenim na natječaj smatrat će se samo osoba koja je podnijela pravovremenu i potpunu prijavu te ispunjava formalne uvjete iz natječaja. Potpunom prijavom smatra se ona koja sadrži sve podatke i priloge navedene u natječaju. Nepravovremene i nepotpune prijave neće se razmatrati.
[bookmark: _Hlk129085781]Opis poslova i podaci o plaći za radno mjesto koje se popunjava natječajem, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na službenoj internet stranici Gradske knjižnice i čitaonice Novi Marof www.gknm.hr/ .
Na  službenoj internet stranici Gradske knjižnice i čitaonice Novi Marof www.gknm.hr  bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet (5) dana prije održavanja provjere.
Svi kandidati će o rezultatima natječaja biti obaviješteni putem elektroničke pošte u roku od 45 dana od dana isteka roka za prijavu. Kandidat koji bude izabran dužan je dostaviti uvjerenje o zdravstvenoj sposobnosti prije donošenja odluke o primanju na radno mjesto.
Prijavom na natječaj kandidati daju svoj izričiti pristanak da Gradska knjižnica i čitaonica Novi Marof prikuplja, koristi i dalje obrađuje podatke kandidata u svrhu provedbe natječajnog postupka i zapošljavanja, sukladno odredbama Opće uredbe o zaštiti podataka – Uredba (EU) 206/679 i Zakona o provedbi Opće uredbe o zaštiti osobnih podataka. Izabrani kandidat daje svoj izričiti pristanak na javnu objavu rezultata natječaja.
Gradska knjižnica i čitaonica Novi Marof zadržava pravo u svako vrijeme poništiti natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.
[bookmark: _Hlk129085812]Ravnateljica Gradske knjižnice i čitaonice Novi Marof
Lidija Zečević, v.r.
